62023CJ0211_INF
Unionin tuomioistuimen tuomio (kymmenes jaosto) 8.5.2025 –komissio v. Portugali (Tekijänoikeuksia digitaalisilla sisämarkkinoilla koskeva direktiivi)
(Asia C-211/23)
(Jäsenyysvelvoitteiden noudattamatta jättäminen – SEUT 258 artikla – Digitaaliset sisämarkkinat – Tekijänoikeudet ja lähioikeudet – Direktiivi (EU) 2019/790 – Täytäntöönpanon laiminlyönti ja täytäntöönpanotoimenpiteiden ilmoittamatta jättäminen – SEU 260 artiklan 3 kohta – Rahamääräiset seuraamukset – Vaatimus velvoittaa maksamaan kiinteämääräinen hyvitys ja uhkasakko – Kanteen peruuttaminen osittain
1.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Direktiivin täytäntöönpanotoimenpiteistä ilmoittamista koskevan velvollisuuden noudattamatta jättäminen – Rahamääräiset seuraamukset – Kiinteämääräinen hyvitys – Tarkoitus
(SEUT 260 artiklan 3 kohta; Euroopan parlamentin ja neuvoston direktiivi 2019/790)
(ks. 57–60, 62 ja 63 kohta)
2.
Jäsenyysvelvoitteiden noudattamatta jättämistä koskeva kanne – Unionin tuomioistuimen tuomio, jolla jäsenyysvelvoitteiden noudattamatta jättäminen todetaan – Direktiivin täytäntöönpanotoimenpiteistä ilmoittamista koskevan velvollisuuden noudattamatta jättäminen – Rahamääräiset seuraamukset – Kiinteämääräinen hyvitys – Hyvityksen suuruuden määrittäminen – Arviointiperusteet
(SEUT 260 artiklan 3 kohta; Euroopan parlamentin ja neuvoston direktiivi 2019/790)
(ks. 73–76 ja 87 kohta)
Ratkaisu
1)
Portugalin tasavalta ei ole noudattanut tekijänoikeudesta ja lähioikeuksista digitaalisilla sisämarkkinoilla ja direktiivien 96/9/EY ja 2001/29/EY muuttamisesta 17.4.2019 annetun Euroopan parlamentin ja neuvoston direktiivin (EU) 2019/790 29 artiklan mukaisia velvoitteitaan, koska se ei ole toteuttanut Euroopan komission 19.5.2022 antamassa perustellussa lausunnossa asetetun määräajan päättyessä kaikkia kyseisen direktiivin noudattamisen edellyttämiä lakeja, asetuksia ja hallinnollisia määräyksiä ja siis koska se ei ole ilmoittanut näistä toimenpiteistä komissiolle.
2)
Portugalin tasavalta velvoitetaan maksamaan Euroopan komissiolle 2500000 euron suuruinen kiinteämääräinen hyvitys.
3)
Portugalin tasavalta vastaa omista oikeudenkäyntikuluistaan, ja se velvoitetaan korvaamaan Euroopan komission oikeudenkäyntikulut.